“અય મારી બેટી! ચોક્કસ આપણને એહલેબૈત(અ.મુ.સ.)ને એવી સાત ચીજો અતા કરવામાં આવી છે જે આપણાથી પહેલા કોઇને પણ આપવામાં નથી આવી. આપણા નબી અંબિયાઓમાં સૌથી બેહતર છે અને તે તમારા પિતા છે. આપણા વસી અવસીયાઓમાં સૌથી બેહતર શ્રેષ્ઠ છે અને તે તમારા શવહર છે. આપણા શહીદ શહીદોમાં સૌથી ઉત્તમ છે અને તે તમારા પિતાના ચચા હમ્ઝા છે. (ઇમામ હુસૈન(અ.સ.)ની શહાદત પેહલા ‘સય્યદુશ્શોહદા’ નો લકબ જનાબે હમ્ઝા(અ.સ.) માટે વપરાતો હતો પરંતુ કરબલાના બનાવ પછી આ લકબ ઇમામ હુસૈન(અ.સ.) માટે મખ્સુસ છે) આપણામાંથી તે છે જેમને બે લીલા રંગની પાંખો દેવામાં આવી છે જેના થકી તેઓ જન્નતમાં ઉડે છે અને તે તમારા ચાચાના દિકરા જઅ્ફરે તય્યાર છે. આપણામાંથી આ ઉમ્મતના બે નવાસા છે અને તેઓ બંને તમારા ફરઝંદ હસન(અ.સ.) અને હુસૈન(અ.સ.) છે. કસમ છે એ પરવરદિગારની કે જેના સિવાય કોઇ મઅબુદ નથી. આપણામાંથી આ ઉમ્મતના મહદી છે, જેની પાછળ ઇસા ઇબ્ને મરયમ(અ.સ.) નમાઝ અદા કરશે. પછી આપ(અ.સ.)એ ઇમામ હુસૈન(અ.સ.)ના ખભા પર હાથ રાખ્યો અને ત્રણ વખત ફરમાવ્યું (ઇમામ મહદી(અ.સ.)) તેમની (નસ્લ માંથી) હશે.